ANAN บวก 5% ลุ้นครึ่งปีหลัง “เทิร์นอะราวด์” รับยอดขาย-ส่วนแบ่งกำไรเพิ่ม ชูเป้า 1.47 บ.
ANAN วิ่ง 5% เก็งครึ่งปีหลัง “เทิร์นอะราวด์” รับรายได้ขาย-ส่วนแบ่งกำไรเพิ่ม จากโครงการคอนโดสร้างเสร็จพร้อมโอน 3 แห่ง  โบรกชูเป้า 1.47 บ.
ANAN วิ่ง 5% เก็งครึ่งปีหลัง “เทิร์นอะราวด์” รับรายได้ขาย-ส่วนแบ่งกำไรเพิ่ม จากโครงการคอนโดสร้างเสร็จพร้อมโอน 3 แห่ง  โบรกชูเป้า 1.47 บ.
2 มิ.ย. 2565

ผู้สื่อข่าวรายงานว่าวันนี้ (2 มิ.ย.2565) ราคาหุ้นบริษัท อนันดา ดีเวลลอปเม้นท์ จำกัด (มหาชน) หรือ ANAN ณ เวลา 10:45 น. อยู่ที่ระดับ 1.41 บาท เพิ่มขึ้น 0.07 บาท หรือ 5.22% โดยทำจุดสูงสุดที่ 1.42 บาท และทำจุดต่ำสุดที่ 1.36 บาท ด้วยมูลค่าการซื้อขาย 48.50 ล้านบาท

บล.กสิกรไทย ระบุในบทวิเคราะห์ (2 มิ.ย.2565) ว่า คาดกําไรรายไตรมาสได้แตะจุดต่ำสุดแล้วในไตรมาส 1/2565 และคาดพลิกจากขาดทุนเป็นกำไรในช่วงครึ่งปีหลัง 2565 จากรายได้จากการขายและส่วนแบ่งกำไรที่เพิ่มขึ้นอย่างมีนัยสำคัญ จากโครงการคอนโดสร้างเสร็จพร้อมโอน 3 แห่ง (JV 2 แห่ง และ ANAN 1 แห่ง) มูลค่ารวม 1.55 หมื่นล้านบาท นอกจากนี้ ANAN มีคอนโดคงเหลือพร้อมขายจำนวนมากอันดับต้นเมื่อเทียบกับคู่แข่ง ซึ่งจะได้รับประโยชน์หลักจากการกับมาของอุปสงค์คอนโด และต้นทุนของโครงการคอนโดเป็นต้นทุนที่คงที่ ผลกระทบค่อนข้างน้อยจากต้นทุนที่สูง แนะนำ “ซื้อ” ราคาเป้าหมาย 1.47 บาท